CELEX: 32020D0664
Language: ro
Date: 2020-05-18 00:00:00
Title: Decizia (PESC) 2020/664 a Consiliului din 18 mai 2020 de modificare a Deciziei (PESC) 2019/2110 privind misiunea de consiliere PSAC a Uniunii Europene în Republica Centrafricană (EUAM RCA)

19.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 157/3
               
            
         DECIZIA (PESC) 2020/664 A CONSILIULUI
         din 18 mai 2020
         de modificare a Deciziei (PESC) 2019/2110 privind misiunea de consiliere PSAC a Uniunii Europene în Republica Centrafricană (EUAM RCA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 9 decembrie 2019, prin Decizia (PESC) 2019/2110 (1), Consiliul a instituit Misiunea de consiliere PSAC a Uniunii Europene în Republica Centrafricană (EUAM RCA), cu un mandat de doi ani de la lansarea EUAM RCA.
                  
               
                     (2)
                  
                  
                     A fost stabilită o valoare de referință financiară pentru șase luni de la adoptarea Deciziei (PESC) 2019/2110, și anume până la 8 iunie 2020, în cursul acestei perioade urmând să fie efectuate pregătirile necesare pentru ca EUAM RCA să își atingă capacitatea operațională inițială, în speranța că va fi stabilită o valoare de referință pentru durata rămasă a mandatului la lansarea EUAM RCA.
                  
               
                     (3)
                  
                  
                     În condițiile actuale legate de pandemia de COVID-19, lansarea EUAM RCA necesită pregătiri suplimentare.
                  
               
                     (4)
                  
                  
                     La 16 aprilie 2020, Comitetul politic și de securitate a convenit că perioada de valabilitate a valorii de referință inițiale ar trebui, prin urmare, prelungită cu două luni, și anume până la 8 august 2020.
                  
               
                     (5)
                  
                  
                     Decizia (PESC) 2019/2110 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 13 din Decizia (PESC) 2019/2110, alineatul (1) se înlocuiește cu următorul text:
            
                        „(1)
                     
                     
                        Valoarea de referință financiară destinată să acopere cheltuielile aferente EUAM RCA pentru perioada până la 8 august 2020 este de 7 100 000 EUR. Valoarea de referință financiară pentru orice perioadă ulterioară este stabilită de Consiliu.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 18 mai 2020.
            
               
                  Pentru Consiliu
               
               
                  Președintele
               
               R. GRLIĆ RADMAN
            
         
         
            (1)  Decizia (PESC) 2019/2110 a Consiliului din 9 decembrie 2019 privind misiunea de consiliere PSAC a Uniunii Europene în Republica Centrafricană (EUAM RCA) (JO L 318, 10.12.2019, p. 141).